| Tea Leoni |
| --- |
|  |
|  |
|  |
| Tikras vardas | Elizabeth Téa Pantaleoni |
|  |
| Gimė | 1966 m. vasario 25 d. (56 metai)  Niujorkas |
|  |
| Šalis |  JAV |
|  |  |
|  |  |
| Partneris | Tim Daly (2014–) |
| Sutuoktinis | Neil Joseph Tardio Jr. (1991–1995)  David Duchovny (1997–2014) |
| Vaikai | 2 |
|  |
| Aktyvumo metai | 1988– |
| Užsiėmimas | aktorė |
| Žymesni vaidmenys |
| Julie Mott  „Bad Boys" (1995 m.)  Jenny Lerner  „Gilus sukrėtimas" (1998 m.)  Jane Harper  „Fun with Dick and Jane" (2005 m.) |
| Apdovanojimai |
| Saturno apdovanojimas (2000 m.) |

**Tėja Leoni** (angl. *Téa Leoni*; g. 1966 m. vasario 25 d. Niujorke) – amerikiečių aktorė.

Biografija
----------

### Šeima

Leoni gimė teisininko Anthony Pantaleoni ir mitybos specialistės Emily Ann šeimoje. Jos senelis iš tėvo pusės buvo žymaus italų ekonomisto Maffeo Pantaleoni sunėnas, taip pat turintis anglų bei airių kraujo, o senelė – nebyliojo kino aktorė Helenka Pantaleoni. Motina kilusi iš Teksaso, ji akoriaus Hank Patterson dukterėčia.

Leoni augo Niujorke, kur lankė privačias mokyklas, vėliau mokėsi Sarah Lawrence koledže, kurio nebaigė. Turi brolį vardu Tomas.

### Karjera

Aktorės karjera prasidėjo 1988 m. vaidmeniu seriale „Angels 88", kuris turėjo būti praeito dešimtmečio populiaraus TV serialo „Čarlio angelai" perdirbinys, tačiau naujasis serialas taip ir nebuvo baigtas kurti.

1989 m. Leoni nusifilmavo keliuose muilo operos „Santa Barbara" epizoduose, vėliau gavo epizodiniuos vaidmenis filmuose „Switch" bei „A League of Their Own". 1992 m. ji filmavosi seriale „Flying Blind", kurio filmavimas po metų buvo nutrauktas. Po vaidmenų įvairiuose TV serialuose, 1995 m. ji atliko pagrindinį moters vaidmenį veiksmo komedijoje „Bad Boys" kartu su Will Smith ir Martin Lawrence. Juosta buvo finansiškai itin sėkminga ir paskatino aktorę palikti televiziją. 1998 m. ji atliko dar vieną pagrindinį vaidmenį katastrofų filme „Gilus sukrėtimas".

2000 m. pasirodė romantinė komedija „The Family Man" su Nicolas Cage, o 2005 m. – komedija su Jim Carey „Fun with Dick and Jane". Vėliau jos vaidmenys dažniausiai apsiribojo pasirodymais nedidelio biudžeto filmuose („You Kill Me" 2007 m. „The Smell of Success" 2009 m.). 2014 m. Leoni pradėjo filmuotis politinėje TV dramoje „Madam Secretary". Iki 2019 m. buvo sukurta 120 epizodų, Leoni buvo ne tik pagrindinė aktorė, bet ir viena iš šou prodiuserių.

### Asmeninis gyvenimas

1991–1995 m. ji buvo ištekėjusi už TV prodiuserio Neil Joseph Tardio Jr.

1997 m. kovo 13 d. po 8 savaičių pažinties, Leoni ištekėjo už aktoriaus David Duchovny, su kuriuo susilaukė dviejų vaikų: dukters Madelaine West (g. 1999) ir sūnaus Kyd Miller (g. 2002). Santuoka iširo 2008 m. o Duchovny keletą mėnesių gydėsi dėl priklausomybės nuo sekso Claims by the *Daily Mail* that he had an affair with Hungarian tennis instructor Edit Pakay led to legal threats and a retraction by the paper on November 15.. 2009 m. jiedu vėl susiėjo, tačiau galutinai išsiskyrė 2011 m. Oficialiai santuoka nutraukta 2014 m.

Nuo 2014 m. gruodžio Leoni gyvena su aktoriumi Tim Daly, su kuriuo susipažino serialo „Madam Secretary" filmavimo metu.

### Kita

1993 m. belgų astronomas Eric Walter Elst savo atrastą asteroidą pavadino 8299 Téaleoni.

Nuo 2001 m. Leoni yra UNICEF Geros valios ambasadorė.

Dalinė filmografija
-------------------

* Santa Barbara (1989)
* Wyatt Earp (1994)
* Bad Boys (1995)
* The Naked Truth (1995–1998)
* Gilus sukrėtimas (1998)
* Juros periodo parkas III (2001)
* Hollywood Ending (2002)
* Vaiduoklių miestas (2008)
* Tower Heist (2011)
* Madam Secretary (2014–2019)

Pagrindiniai apdovanojimai
--------------------------

* Saturno apdovanojimas – geriausia aktorė (2000)
* People‘e Choice Awards – mėgstamiausia Tv aktorė (nominacija) (2014)

Nuorodos
--------


|  |  |
| --- | --- |
|  | **Vikiteka: Tea Leoni** – vaizdinė ir garsinė medžiaga  |

* IMDb profilis

Šaltiniai
---------

1. ↑  GertieBeth. „The Articles – Elle Magazine". Leoni Online. Suarchyvuotas originalas April 26, 2012. Nuoroda tikrinta 2012 m. rugpjūčio 31 d.  Nežinomas parametras `|url-status=` ignored (pagalba)
2. ↑  Diamond, Jamie (1996 m. balandžio 21 d). „UP AND COMING: Tea Leoni;Playing Golf, Wearing Pearls, Taking Pratfalls". *The New York Times*. Suarchyvuotas originalas March 6, 2016. Nuoroda tikrinta 2014 m. lapkričio 30 d.  Nežinomas parametras `|url-status=` ignored (pagalba)
3. ↑  „Bad Boys (1995)". Box Office Mojo. Nuoroda tikrinta 2014 m. spalio 20 d.
4. ↑  „CBS Picks Up "Madam Secretary" With Bebe Neuwirth and Patina Miller". Playbill. Suarchyvuotas originalas May 13, 2014. Nuoroda tikrinta 2014 m. rugpjūčio 14 d.  Nežinomas parametras `|url-status=` ignored (pagalba)
5. ↑  Fleeman, Mike (2008 m. spalio 15 d). „David Duchovny & Téa Leoni Separated 'For Several Months'". People.com. Nuoroda tikrinta 2011 m. kovo 21 d.
6. 1 2  „Scoop – Vol. 76 No. 2". *People*. 2011 m. liepos 18 d. Nuoroda tikrinta 2016 m. gruodžio 10 d.
7. ↑  „David Duchovny's Sex Rehab Not Because Of Affair: Report". *Huffington Post*. 2008 m. vasario 10 d.
8. ↑  „Duchovny enters rehab for sex addiction". *MSNBC*. 2008 m. rugpjūčio 28 d.
9. ↑  „The Ex Files: David Duchovny Sues Paper over Affair Story". *TV Guide*. 2008 m. spalio 21 d. Nuoroda tikrinta 2008 m. spalio 22 d.
10. ↑